CELEX: 32021R0810
Language: bg
Date: 2021-05-20 00:00:00
Title: Регламент за изпълнение (ЕС) 2021/810 на Комисията от 20 май 2021 година за изменение на Регламент за изпълнение (ЕС) 2021/808 по отношение на преходните разпоредби относно някои вещества, изброени в приложение II към Решение 2002/657/ЕО (текст от значение за ЕИП)

21.5.2021   
               
               
                  BG
               
               
                  Официален вестник на Европейския съюз
               
               
                  L 180/112
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/810 НА КОМИСИЯТА
         от 20 май 2021 година
         за изменение на Регламент за изпълнение (ЕС) 2021/2021/808 по отношение на преходните разпоредби относно някои вещества, изброени в приложение II към Решение 2002/657/ЕО
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 34, параграф 6 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2021/2021/808 на Комисията (2) се отменя, inter alia, Решение 2002/657/ЕО на Комисията (3). В член 4 от посоченото решение във връзка с приложение II към него се определят минимално изискваните граници на ефективност за фармакологичноактивните субстанции хлорамфеникол, нитрофуранови метаболити, медроксипрогестеронов ацетат и малахитово зелено в някои матрици.
                  
               
                     (2)
                  
                  
                     В член 8 от Регламент (ЕС) 2019/1871 на Комисията (4) се определят преходните разпоредби за референтните точки за действие за забранени фармакологичноактивни субстанции. Минимално изискваните граници на ефективност за хлорамфеникол, нитрофуранови метаболити и сумата от малахитовото зелено и левкоформата на малахитовото зелено, включени в приложение II към Решение 2002/657/ЕО, следва да се прилагат като референтни точки за действие за храните от животински произход, внасяни от трети държави, и за храните от животински произход, произведени в Съюза до 27 ноември 2022 г.
                  
               
                     (3)
                  
                  
                     Поради това за целите, посочени в член 8 от Регламент (ЕС) 2019/1871, приложение II към Решение 2002/657/ЕО следва да продължи да се прилага до 27 ноември 2022 г.
                  
               
                     (4)
                  
                  
                     За да се запази приемствеността, настоящият регламент следва да се прилага от същата дата като Регламент за изпълнение (ЕС) 2021/2021/808.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 7 от Регламент за изпълнение (ЕС) 2021/2021/808 се заменя със следното:
            
               
                  „Член 7
                  Отмени и преходни мерки
                  Решения 2002/657/ЕО и 98/179/ЕО се отменят от датата на влизане в сила на настоящия регламент.
                  Въпреки това до 10 юни 2026 г. изискванията, определени в точки 2 и 3 от приложение I към Решение 2002/657/ЕО, продължават да се прилагат за методите, които са валидирани преди датата на влизане в сила на настоящия регламент.
                  Поради това за целите, посочени в член 8, втора алинея от Регламент (ЕС) 2019/1871, приложение II към Решение 2002/657/ЕО продължава да се прилага до 27 ноември 2022 г.“
               
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 май 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  Регламент за изпълнение (ЕС) 2021/2021/808 на Комисията от 22 март 2021 г. относно изпълнението на аналитични методи за остатъци от фармакологичноактивни субстанции, използвани при животни, отглеждани за производство на храни, и относно тълкуването на резултати, както и относно методите, които трябва да се използват за вземане на проби, и за отмяна на решения 2002/657/ЕО и 98/179/ЕО (вж. страница 84 от настоящия брой на Официален вестник).
         
            (3)  Решение 2002/657/ЕО на Комисията от 14 август 2002 г. за прилагане на Директива 96/23/ЕО на Съвета по отношение изпълнението на аналитични методи и тълкуването на резултати (ОВ L 221, 17.8.2002 г., стр. 8).
         
            (4)  Регламент (ЕС) 2019/1871 на Комисията от 7 ноември 2019 г. относно референтните точки за действие за неразрешени фармакологичноактивни субстанции в храните от животински произход и за отмяна на Решение 2005/34/ЕО (ОВ L 289, 8.11.2019 г., стр. 41).